pythainlp/thai-wiki-dataset-v4 huggingface dataset:
ฤดูพายุไซโคลนมหาสมุทรอินเดียเหนือ พ.ศ. 2560

ฤดูพายุไซโคลนมหาสมุทรอินเดียเหนือ พ.ศ. 2560 คือรอบของพายุหมุนเขตร้อน ที่มีการก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ภาพรวมฤดูกาล.
ฤดูกาลเริ่มต้นอย่างเป็นทางการด้วยการก่อตัวของพายุไซโคลนมารุทาเหนืออ่าวเบงกอล ในช่วงกลางเดินเมษายน
พายุ.
พายุไซโคลนมารุทา.
เมื่อวันที่ 13 เมษายน หย่อมความกดอากาศต่ำก่อตัวขึ้นบริเวณตอนใต้ของอ่าวเบงกอล ภายใต้อิทธิพลของพื้นที่การหมุนเวียนที่ยังคงอยู่ ในระยะเวลา 6 ชั่วโมง ภายใต้เงื่อนไขที่เหมาะสม การแรงขึ้นอย่างฉับพลันจึงเกิดขึ้น และระบบถูกจัดเป็นพายุดีเปรสชันเมื่อวันที่ 15 เมษายน ต่อมาในวันเดียวกันนั้น พายุหมุนยังทวีกำลังแรงขึ้นเป็นพายุดีเปรสชันหมุนเร็ว จากนั้นกลายเป็นพายุไซโคลน ได้รัยชื่อว่า มารุทา (Maarutha) มารุทาได้ชักนำให้เกิดฝนตกหนักตั้งแต่ยังเป็นพายุดีเปรสชันในประเทศศรีลังกา และในหมู่เกาะอันดามันและนิโคบาร์ของอินเดีย วันที่ 16 เมษายน มารุทาได้พัดขึ้นฝั่งที่ประเทศพม่า ก่อนที่จะสลายตัวเป็นหย่อมความกดอากาศต่ำในวันรุ่งขึ้น
ในเมืองจ้าวผิ่ว มารุทาได้ทำลายบ้านเรือนกว่า 70 หลังคาเรือนและสร้างความเสียหายรวมมากสุดถึง 31.8 ล้านจัต (23,400 ดอลลาร์สหรัฐ) เมื่อวันที่ 18 เมษายน มีรายงานว่ามีประชาชนสามคนเสียชีวิตในพม่า
ชื่อพายุ.
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาภูมิภาคในนิวเดลีได้มีการเริ่มต้นกำหนดชื่อในเดือนกันยายน ปี พ.ศ. 2547 หากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ ท่านสามารถดูชื่อพายุที่เหลือทั้งหมดได้ที่รายชื่อพายุในมหาสมุทรอินเดียเหนือ
ผลกระทบ.
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2560 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2017 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พุดโกเมน

พุดโกเมน (ชื่อวิทยาศาสตร์: "Rothmannia longiflora") เป็นพืชในสกุลสะแล่งหอมไก๋ มีถิ่นกำเนิดในทวีปแอฟริกา นิยมปลูกเป็นไม้ประดับ ชาวพื้นเมืองแอฟริกาใช้พืชชนิดนี้เป็นสมุนไพรลดไข้และระงับปวด ส่วนผลและเมล็ดนำมาทำเป็นสีย้อมและสีผสมอาหาร
ลักษณะทางพฤกษศาสตร์.
พุดโกเมนเป็นไม้พุ่มหรือไม้ต้นสูงได้ถึง 10 เมตร ใบรูปรียาว 6-18 เซนติเมตร ปลายแหลมยาว โคนรูปลิ่ม ก้านใบยาว 0.3-1 เซนติเมตร เส้นแขนงใบข้างละ 4-5 เส้น ดอกออกเดี่ยว ๆ ที่ปลายกิ่งสั้นด้านข้าง ก้านดอกยาวได้ถึง 1 เซนติเมตร ใบประดับย่อยคล้ายเกล็ด 5-9 อัน หลอดกลีบเลี้ยงยาว 1-2 เซนติเมตร ดอกรูปแตรสีม่วงอมแดง มีปื้นสีเขียวด้านนอก ด้านในสีขาวมีจุดสีม่วงกระจาย หลอดกลีบดอกยาวได้ถึง 20 เซนติเมตร กลีบรูปไข่แกมรูปขอบขนานยาว 1-4 เซนติเมตร เกสรเพศผู้ติดบนปากหลอดกลีบดอก ก้านเกสรเพศเมียยาว 12-20 เซนติเมตร ยอดเกสรจัก 2 พู รูปกระบอง ยาวได้ถึง 3 เซนติเมตร ยื่นพ้นปากหลอดกลีบดอกเล็กน้อย ผลรูปรีกว้างยาว 3.5-7 เซนติเมตร มีสันตื้น ๆ 10 สัน สามารถรับประทานได้ ภายในมีเมล็ดแบน เส้นผ่านศูนย์กลาง 6-8 มิลลิเมตร
เครื่องอิสริยยศลำดับสหไมตรี

เครื่องอิสริยยศลำดับสหไมตรี ("เคฺรืองอิสฺสริยยสลํฎาบ่สหเมตฺรี") เป็นชื่อของตระกูลเครื่องราชอิสริยาภรณ์ซึ่งมอบโดยรัฐบาลแห่งพระราชอาณาจักรกัมพูชา สถาปนาขึ้นเมื่อวันที่ 9 พฤศจิกายน ค.ศ. 1948 โดยแบ่งลำดับเกียรติเป็น 3 ชั้น ต่อมาได้ขยายลำดับเกียรติขึ้นเป็น 5 ชั้น เมื่อวันที่ 23 สิงหาคม ค.ศ. 1956 การมอบเครื่องราชอิสริยาภรณ์ตระกูลนี้ได้ระงับไปในสมัยการปกครองของเขมรแดง ก่อนจะมีการฟื้นฟูการมอบอีกครั้ง ตามพระราชกฤษฎีกา เลขที่ 1095/01 ลงวันที่ 5 ตุลาคม ค.ศ. 1995 เครื่องราชอิสริยาภรณ์ตระกูลนี้มอบเป็นเครื่องหมายแห่งมิตรภาพแก่ชาวต่างชาติผู้มีความชอบดีเด่นต่อพระมหากษัตริย์และประชาชนแห่งราชอาณาจักรกัมพูชา โดยเฉพาะอย่างยิ่งในด้านการเสริมสร้างความสัมพันธ์ระหว่างประเทศหรือด้านการทูต
ลำดับเกียรติ.
เครื่องราชอิศริยาภรณ์มีลำดับเกียรติทั้งหมด 5 ชั้น ดังนี้
หมายเหตุ.
<templatestyles src="Reflist/styles.css" />
เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์

เซอร์ไวเวอร์: ฮีโร่ปะทะฮีลเลอส์ปะทะฮัสท์เลอส์  เป็นฤดูกาลที่ 35 ของรายการเซอร์ไวเวอร์ ถ่ายทำตั้งแต่วันที่ 3 เมษายน พ.ศ. 2560 ถึง 11 พฤษภาคม พ.ศ. 2560 โดยฤดูกาลนี้จะเป็นผู้เล่นหน้าใหม่ทั้งหมด 18 คน แบ่งออกเป็นสามเผ่าตามธีมหลักของฤดูกาลนี้ นั่นคือ "ฮีโร่" ประกอบด้วยผู้เล่นที่ทำหน้าที่ของตนเองอย่างกล้าหาญและองอาจ , "ฮีลเลอส์" ประกอบด้วยผู้เล่นที่ให้บริการแก่ผู้อื่นโดยช่วยพวกเขาด้วยการรักษาทั้งทางร่างกายและอารมณ์ , "ฮัสท์เลอส์" ประกอบด้วยผู้เล่นที่ได้รับการยกย่องสำหรับจริยธรรมในการทำงานของพวกเขาและเป็นผู้ที่จะไม่หยุดอยู่กับที่จนกว่าจะบรรลุเป้าหมาย
ฤดูกาลนี้เป็นครั้งที่สี่แล้วที่ถ่ายทำที่ประเทศฟิจิอีกครั้ง หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ และ เซอร์ไวเวอร์ เกมเชนเจอส์
และฤดูกาลนี้ได้มีการเปลี่ยนแปลงเรื่องการโหวต โดยจะกลับมาใช้วิธีเดิมหลังจากที่ฤดูกาลที่แล้วได้งดไว้ นั่นคือ หากผลโหวตออกมาเสมอกันจะทำการโหวตใหม่อีกครั้งหนึ่ง
 เลวู สีประจำเผ่า สีน้ำเงิน (ฮีโร่)
 โซโก สีประจำเผ่า สีเหลือง (ฮีลเลอส์)
 ยาวา สีประจำเผ่า สีแดง (ฮัสท์เลอส์)
 โซเลวา สีประจำเผ่า สีม่วง
ทเวนตีฟอร์แครัตแมจิก (อัลบั้ม)

ทเวนตีฟอร์แครัตแมจิก  เป็นสตูดิโออัลบั้มลำดับที่สามของนักร้องนักแต่งเพลงชาวอเมริกัน บรูโน มาส์ ออกจำหน่ายเมื่อวันที่ 18 พฤศจิกายน ค.ศ. 2016 โดยค่ายแอตแลนติกเรเคิดส์ ต่อจากอัลบั้มลำดับที่สอง "อันออร์โธดอกซ์จูกบอกซ์" (2012) การผลิตอัลบั้มเริ่มขึ้นระหว่าง ค.ศ. 2015–2016 โดยมีแชมพูเพรสส์แอนด์เคิร์ลเป็นผู้อำนวยการสร้างฝ่ายบริหาร (Executive producer) ร่วมด้วย เดอะสเตอริโอไทป์, เจฟฟ์ บาสเกอร์ และเอมีล เฮย์นี ซึ่งนับเป็นครั้งแรกของมาร์สที่ไม่ได้ผลิตภายใต้บริษัทเดอะสมีซิงตันส์
"ทเวนตีฟอร์แครัตแมจิก" ได้รับคำวิจารณ์ด้านบวกจากนักวิจารณ์ และเปิดตัวที่อันดับสองบนชาร์ตบิลบอร์ด 200 โดยมีซิงเกิลจากอัลบั้มนี้กว่า 3 ซิงเกิล ประกอบไปด้วย "ทเวนตีฟอร์แครัตแมจิก", "แดตส์วอตไอไลก์", และ "เวอร์ซาชีออนเดอะฟลอร์" ในเดือนมีนาคม ค.ศ. 2017 มาร์สเริ่มออกแสดงคอนเสิร์ตครั้งที่สามในชื่อ ทเวนตีฟอร์แครัตแมจิกเวิลด์ทัวร์ เพื่อส่งเสริมอัลบั้มนี้
ชาร์ต.
<templatestyles src="Col-begin/styles.css"/>
ศูนย์อุตุนิยมวิทยาชำนัญพิเศษประจำภูมิภาค

ศูนย์อุตุนิยมวิทยาชำนัญพิเศษประจำภูมิภาค (ย่อว่า) เป็นหน่วยงานที่รับผิดชอบการเผยแพร่ข้อมูล คำแนะนำ และคำเตือนทางอุตุนิยมวิทยาในภูมิภาคที่ตนเองตั้งอยู่ ได้รับการยอมรับโดยความเห็นพ้องที่องค์การอุตุนิยมวิทยาโลกในฐานะส่วนหนึ่งของหน่วยงานการเฝ้าระวังสภาพอากาศโลก
พายุหมุนเขตร้อน.
ศูนย์อุตุนิยมวิทยาชำนัญพิเศษศูนย์หนึ่ง ๆ เป็นผู้รับผิดชอบตรวจหาพายุหมุนเขตร้อนในภูมิภาคที่ตนเองรับผิดชอบ และเผยแพร่ข้อมูลพื้นฐานเกี่ยวกับบริเวณความกดอากาศต่ำที่เกิดขึ้นในปัจจุบัน รวมทั้งตำแหน่ง การเคลื่อนที่ และความรุนแรงของบริเวณความกดอากาศเหล่านั้น โดยมีศูนย์อุตุนิยมวิทยาชำนัญพิเศษดังกล่าว 6 ศูนย์ รวมกับศูนย์เตือนภัยพายุหมุนเขตร้อน (ย่อว่า) ในระดับภูมิภาคอีก 6 ศูนย์ ทั้งหมดทำหน้าที่ออกประกาศเตือนภัยพายุหมุนเขตร้อนเป็นการสาธารณะ และช่วยเหลือหน่วยงานทางอุตุนิยมวิทยาและอุทกวิทยาของประเทศต่าง ๆ ในการเตรียมข้อมูลเตือนภัยสำหรับประเทศของตน นอกจากนี้ ศูนย์ฯ ทุกศูนย์ยังรับผิดชอบการตั้งชื่อพายุหมุนเขตร้อนเมื่อพายุเหล่านั้นก่อตัวเป็นพายุโซนร้อนในพื้นที่รับผิดชอบของตน (ยกเว้นศูนย์ฯ เรอูว์นียง และศูนย์ฯ เวลลิงตัน)
โคตะ อิบูชิ

โคตะ อิบูชิ #เปลี่ยนทาง นักมวยปล้ำอาชีพชาวญี่ปุ่น เริ่มอาชีพการปล้ำกับสมาคม Dramatic Dream Team (DDT) ในปี 2004 และกว่าสิบเอ็ดปีต่อมาได้กลายเป็นแชมป์ KO-D Openweight Championship 3สมัย, KO-D Tag Team Championship 5สมัย และ KO-D 6-Man Tag Team Championship 2สมัย ในปี 2009 เขาได้เริ่มทำงานให้กับสมาคม New Japan Pro Wrestling (NJPW) และได้เซ็นสัญญาในปี 2013 ใน NJPW เป็นแชมป์ IWGP Heavyweight Championship, IWGP Intercontinental Championship, IWGP Junior Heavyweight Championship และ IWGP Junior Heavyweight Tag Team Championship เขาลาออกจากทั้งสองสมาคม DDT และ NJPW ในเดือนกุมภาพันธ์ 2016 และนับแต่นั้นมาเขาได้ปล้ำในหลายๆค่ายในฐานะนักมวยปล้ำอิสระ รวมทั้ง DDT และ NJPW เช่นเดียวกับ WWE ในปี 2019 เขาได้เป็นผู้ชนะ G1 Climax 29
เหตุโจมตีในอัลมินยา พ.ศ. 2560

เมื่อวันที่ 26 พฤษภาคม พ.ศ. 2560 เกิดเหตุกลุ่มคนร้ายปิดบังใบหน้ากราดยิงชาวคริสต์คอปติกบนรถโดยสาร ขณะมุ่งหน้าจากเมืองมะฆอเฆาะฮ์ในจังหวัดอัลมินยาไปยังโบสถ์แห่งหนึ่งในจังหวัดบะนีซุวัยฟ์ซึ่งอยู่ทางตอนใต้ของกรุงไคโร ประเทศอียิปต์ ส่งผลให้มีผู้เสียชีวิตอย่างน้อย 28 คน และบาดเจ็บอีก 22 คน
ก่อนหน้าเหตุโจมตี.
ในช่วงหลายเดือนที่ผ่านมา เกิดการโจมตีชาวคริสต์นิกายคอปติกหลายครั้ง โดยมีกลุ่มไอซิสอ้างว่าอยู่เบื้องหลัง ก่อนหน้าเมื่อวันที่ 9 เมษายน พ.ศ. 2560 เพิ่งเกิดเหตุระเบิดฆ่าตัวตายที่พุ่งเป้าโจมตีโบสถ์ 2 ครั้ง ทำให้มีผู้เสียชีวิตอย่างน้อย 46 คน และบาดเจ็บอีก 125 คน 
เหตุการณ์ในภายหลัง.
ภายหลังจากเกิดเหตุโจมตี ประธานาธิบดีอับดุลฟัตตาห์ อัสซีซี ของอียิปต์ ได้ประกาศภาวะฉุกเฉินทั่วอียิปต์เป็นเวลา 3 เดือน พร้อมรับปากว่าจะทำทุกอย่างที่จำเป็นเพื่อต่อสู้กับกลุ่มผู้ก่อการร้าย จากนั้น อียิปต์ส่งเครื่องบินรบหลายลำโจมตีค่ายทหารหลายแห่งในประเทศลิเบีย ซึ่งทางการอียิปต์ระบุว่า เป็นสถานที่ฝึกปรือนักรบของกลุ่มติดอาวุธ โดยทางการอียิปต์เชื่อว่า นักรบเหล่านี้เป็นผู้อยู่เบื้องหลังเหตุกราดยิงในอัลมินยา
เดอะ มัมมี่

เดอะ มัมมี่  เป็น ภาพยนตร์ผจญภัย แอคชั่น ที่ออกฉายในปี ค.ศ. 2017 กำกับโดย อเล็กซ์ เคิร์ตซ์แมน ผู้เขียนบท ' และ ' นำแสดงโดย ทอม ครูซ, แอนนาเบล วอลลิสและรัสเซล โครว์ โดยภาพยนตร์เรื่องนี้ไม่เกี่ยวข้อง หรือเป็นภาคต่อของภาพยนตร์ "เดอะมัมมี่ 3 คืนชีพจักรพรรดิมังกร" แต่อย่างใด
เนื้อเรื่องย่อ.
เมื่อเจ้าหญิงจากยุคอียิปต์โบราณ “อามาเนต” ที่ถูกทำให้กลายเป็นมัมมี่ และถูกฝังไว้กลางทะเลทรายเมื่อหลายพันปี จนกระทั่งมีการขุดค้นพบโลงศพหินโบราณของเธอ โดยการนำทีมของ “นิค มอร์ตั้น” นักโบราณคดีชาวอเมริกัน แต่ในระหว่างการขนย้าย ก็เกิดเรื่องขึ้น เมื่ออามาเนตถูกปลุกให้ตื่นขึ้นด้วยเหตุผลบางอย่างที่เกี่ยวข้องกับตัวของนิค เมื่อเธอตื่นขึ้น ความวิบัติจึงบังเกิดกับคณะขนย้าย เครื่องบินถูกทำลาย และนิคที่น่าจะตายไปแล้วก็ฟื้นขึ้น พร้อมกับประสาทสัมผัสที่ว่องไวราวกับยอดมนุษย์ นิค และ เจ้าหญิงอามาเนต เกี่ยวข้องกันอย่างไร และเขาจะหยุดความโกรธแค้นของมัมมี่สาว ที่กำลังอาละวาดไปทั่วได้หรือไม่
ยอดคนสืบระห่ำ

Jack Reacher ยอดคนสืบระห่ำ  ภาพยนตร์ฮอลลีวูดแนวแอคชั่นจากการกำกับของ คริสโตเฟอร์ แม็คควอรี่ นำแสดงโดย ทอม ครูซ ออกฉายครั้งแรกเมื่อวันที่ 21 ธันวาคม พ.ศ. 2555 ดัดแปลงจากนวนิยายชุด Jack Reacher ของ Lee Child เรื่อง "เล็งจุดตาย" (One Shot) ซึ่งตีพิมพ์เมื่อปี พ.ศ. 2548 จากทุนสร้าง 60 ล้านดอลลาร์ ตีเป็นค่าตัว ทอม ครูซ ไปแล้ว 55 ล้านดอลลาร์
เนื้อเรื่อง.
เรื่องราวของ แจ๊ค รีชเชอร์ (ทอม ครูซ) อดีตผู้พันแห่งกองทัพบกสหรัฐที่เข้ามาช่วยสืบหาความจริงในคดีที่อดีตทหารที่เกี่ยวพันกับแจ็ค รีชเชอร์ ถูกกล่าวหาว่าฆ่าคนตาย โดยรีชเชอร์ได้รับความช่วยเหลือจาก เฮเลน โรดิน (โรซามุนด์ ไพค์) ทนายความของบาร์ทำให้รีชเชอร์ได้รู้ความจริงว่าทั้งหมดเป็นการจัดฉากและสมรู้ร่วมคิดรีชเชอร์จึงตัดสินใจหยุดยั้งแผนการนี้
โบทูลิซึม

โบทูลิซึม  เป็นโรคที่เกิดจากพิษของแบคทีเรียสายพันธุ์ "Clostridium botulinum" ซึ่งอาจมีอันตรายรุนแรงถึงเสียชีวิตได้ อาการแรกเริ่มคืออ่อนแรง การมองเห็นผิดปกติ รู้สึกอ่อนล้า และพูดลำบาก จากนั้นอาจตามมาด้วยอาการอ่อนแรงของแขน กล้ามเนื้อหน้าอก และขา ส่วนใหญ่ผู้ป่วยจะมีการรู้สึกตัวดี และไม่มีไข้
เหรียญที่ระลึก &quot;ครบรอบ 30 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945&quot;

เหรียญที่ระลึก "ครบรอบ 30 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"  เป็นเหรียญที่ระลึกครบรอบ 30 ปี สำหรับชัยชนะเหนือเยอรมนีในมหาสงครามของผู้รักชาติ เหรียญได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 25 เมษายน ค.ศ. 1975
เงือกน้อยผจญภัย ภาค 2 ตอน วิมานรักใต้สมุทร

เงือกน้อยผจญภัย ภาค 2 ตอน วิมานรักใต้สมุทร  เป็นภาพยนตร์อนิเมชั่นที่ออกฉายในปี ค.ศ. 2000 ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาพยนตร์เรื่องถัดไปของภาพยนตร์เรื่องนี้คือ เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน
น้องสาวของผมคืออาจารย์เอโรมังกะ

น้องสาวของผมคืออาจารย์เอโรมังกะ (; โรมาจิ: "Eromanga Sensei") เป็นไลต์โนเวลญี่ปุ่น แต่งโดย สึกะซะ ฟุชิมิ และวาดภาพประกอบโดย ฮิโระ คันซะกิ ตีพิมพ์และจัดจำหน่ายโดย สำนักพิมพ์เดงเงกิบุงโกะ ซึ่งเป็นบริษัทในเครือบริษัทแอสกี้มีเดียเวิร์กส์ ดัดแปลงเป็นมังงะวาดโดย Rin เริ่มตีพิมพ์ลงในนิตยสาร เดงเงกิดะอิโอะ และดัดแปลงเป็นอนิเมะโดย เอ-1 พิกเจอร์ส เริ่มออกอากาศเมื่อเดือนเมษายน 2017
(; โรมาจิ: "Izumi Masamune")
ให้เสียงโดย: โยชิตสึงุ มัตสึโอกะ
ตัวเอกของเรื่อง เป็นนักเรียนมัธยมปลายอายุ 15 ปี เมื่อสมัยเรียนอยู่มัธยมต้นนั้น เขาได้ชนะการประกวดจากการเขียนไลต์โนเวล ทำให้เขียนไลต์โนเวลตั้งแต่นั้นเป็นต้นมา และได้อาจารย์เอโรมังกะมาวาดภาพประกอบให้ ต่อมาเขารู้ว่าแท้ที่จริงแล้ว "อาจารย์เอโรมังกะ" นั้นก็คือน้องสาวของเขาเอง
(; โรมาจิ: "Izumi Sagiri")
ให้เสียงโดย: อากาเนะ ฟูจิตะ
น้องสาวของอิซึมิ มาซามูเนะ เป็นอาจารย์เอโรมังกะ เธอเป็นนักเรียนมัธยมต้นอายุ 13 ปี เธอเป็นฮิกิโกโมริ ไม่ยอมออกจากห้อง ทำให้พี่ชายต้องนำอาหารมาให้ที่ห้องเธอ
(; โรมาจิ: "Jinno Megumi")
ให้เสียงโดย: อิบูกิ คิโดะ
เพื่อนร่วมชั้นของซางิริ อดีตนางแบบมือสมัครเล่น เธออยากเป็นเพื่อนกับซางิริ บางครั้งเธอก็ทำตัวลามก
(; โรมาจิ: "Yamada Erufu")
ให้เสียงโดย: มินามิ ทากาฮาชิ
นักเขียนไลต์โนเวลชื่อดังอายุ 14 ปี อาศัยอยู่ข้างบ้านของมาซามูเนะ 
(; โรมาจิ: "Takasago Tomoe")
ให้เสียงโดย: ยูอิ อิชิกาวะ
เพื่อนของมาซามูเนะทำงานพิเศษที่ร้านหนังมือแถวบ้าน
(; โรมาจิ: "Senju Muramasa")
ให้เสียงโดย: ซาโอริ โอนิชิ
นักเขียนไลต์โนเวลผู้มียอดขายถึง 14.5 ล้านเล่ม 
(; โรมาจิ: "Kagurazaka Ayame")
ให้เสียงโดย: มิกาโกะ โคมัตสึ
บรรณาธิการของมาซามูเนะและมุรามาซะ
(; โรมาจิ: "Yamada Kurisu")
ให้เสียงโดย: เซย์อิจิโร ยามาชิตะ
(; โรมาจิ: "Shidō Kunimitsu")
ให้เสียงโดย: โนบุนางะ ชิมาซากิ
เจ้าหญิงเฮ็ลเลนา อาเดิลไฮท์แห่งเดนมาร์ก

เจ้าหญิงเฮ็ลเลนา อาเดิลไฮท์แห่งเดนมาร์ก ; (เดิม:เจ้าหญิงเฮ็ลเลนา อาเดิลไฮท์แห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค) (1 มิถุนายน ค.ศ. 1888 - 30 มิถุนายน ค.ศ. 1962) เป็นพระชายาใน เจ้าชายฮารัลด์แห่งเดนมาร์ก ทรงเป็นพระธิดาพระองค์ที่ 3 ใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ กับ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก พระองค์ทรงเป็นพระมารดาใน เจ้าหญิงคาโรลีเนอ-มาทิลเดอแห่งเดนมาร์ก เป็นพระอัยยิกาใน เจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก รวมถึงเป็นพระมาตุจฉา (น้า) ใน เจ้าหญิงซิบิลลาแห่งซัคเซิน-โคบวร์คและโกทา พระราชมารดาในสมเด็จพระราชาธิบดีคาร์ลที่ 16 กุสตาฟแห่งสวีเดน
เทศบาลตำบลบ้านใหม่ไชยพจน์

เทศบาลตำบลบ้านใหม่ไชยพจน์  เป็นเทศบาลแห่งหนึ่งใน อำเภอบ้านใหม่ไชยพจน์ จังหวัดบุรีรัมย์
ประวัติ.
เทศบาลตำบลบ้านใหม่ไชยพจน์ อำเภอบ้านใหม่ไชยพจน์ ได้รับการยกฐานะจากสุขาภิบาล บ้านใหม่ไชยพจน์ และจัดตั้งเป็นเทศบาลตำบลบ้านใหม่ไชยพจน์ ตามพระราชบัญญัติเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม 2542 ด้วยพื้นที่ 11.68 ตารางกิโลเมตร นับแต่ได้รับการจัดตั้งเป็นเทศบาล ได้ปฏิบัติภารกิจตามอำนาจหน้าที่เป็นอย่างดีมาตลอด แม้จะยังไม่มี สำนักงานถาวรในการปฏิบัติงานก็ตามในเบื้องต้นได้ใช้ชั้นบนของศาลาประชาคมอำเภอบ้านใหม่ไชยพจน์เป็น สำนักงาน ต่อมาขอเช่าอาคารพาณิชย์บริเวณปากทางเข้าโรงเรียนกู่สวนแตงพิทยาคมเป็นสำนักงานอยู่ระยะหนึ่ง จนมีการเลือกตั้งสมาชิกสภาเทศบาล และได้ประชุมสภามีมติซื้อที่ดินบริเวณติดเขตทางหลวงแผ่นดินหมายเลข 207 เส้นทาง บ้านใหม่ไชยพจน์ - หนองสองห้อง เป็นสถานที่ก่อสร้างอาคารสำนักงานแห่งใหม่ ตั้งอยู่เลขที่ 99 หมู่ที่ 3 ถนนเจนจบทิศ ตำบลหนองแวง อำเภอบ้านใหม่ไชยพจน์ จังหวัดบุรีรัมย์ ได้เปิดใช้บริการตั้งแต่วันที่ 15 มกราคม 2547 เป็นต้นมาจนถึงปัจจุบัน
ที่ตั้งและอาณาเขต.
เทศบาลตำบลบ้านใหม่ไชยพจน์ตั้งอยู่ห่างจากจังหวัดนครราชสีมาไปทางทิศตะวันออกเฉียงเหนือ ประมาณ 86 กิโลเมตร มีอาณาเขตติดต่อดังนี้
ชุมชน.
เทศบาลตำบลบ้านใหม่ไชยพจน์แบ่งเขตการปกครองออกเป็น 8 หมู่บ้าน ดังนี้
ประชากร.
จำนวนประชากรในเขตเทศบาลตำบลบ้านใหม่ไชยพจน์ ณ วันที่ 31 มีนาคม 2556 จำนวนทั้งสิ้น 4,300 คน เป็นชาย 2,140 คน เป็นหญิง 2,160 คน จำนวนครัวเรือนทั้งสิ้น 1,246 หลังคาเรือน จำนวนผู้มีสิทธิเลือกตั้ง 3,287 คน เป็นชาย 1,616 คน เป็นหญิง 1,671 คน เมื่อเปรียบเทียบอัตราส่วนความหนาแน่นของประชากรต่อ พื้นที่รวมทั้งหมดจะมีค่าประมาณ 368.15 คน/ตารางกิโลเมตร (พื้นที่ทั้งหมด 11.68 ตารางกิโลเมตร)
มือเหนือเมฆ

มือเหนือเมฆ เป็นละครโทรทัศน์แนว แอ็คชั่น ดราม่า อาชญากรรม พีเรียด สอดแทรกแนวคิดที่ว่า อำนาจไม่เคยนำมาซึ่งความสุข เรื่องราวของสามหนุ่มเพื่อนรักที่เลือกเดินกันคนละเส้นทางโดยต่างฝ่ายต่างเข้าไปอยู่ต่างแก๊งมาเฟียเพื่อสร้างความยิ่งใหญ่ เหนือทุกแก๊ง จนกลายเป็นจุดจบของมิตรภาพที่เคยมีต่อกัน สร้างโดย บริษัท9 บีเวอร์ ฟิล์มส์ สร้างจากบทประพันธ์โดย อรชร บทโทรทัศน์โดย พิง ลำพระเพลิง ออกอากาศ ทาง สถานีโทรทัศน์สีกองทัพบกช่อง 7 กำกับการแสดงโดย โอริเวอร์ บีเวอร์ นำแสดงโดย ชนะพล สัตยา,รพีภัทร เอกพันธ์กุล,ธันญ์ ธนากร,กวิตา รอดเกิด,ณัฐชา นวลแจ่ม,ป่านทอทอง บุญทอง ออกอากาศทุกวันพุธ-พฤหัสบดี เวลา 20.30 น. ทางช่อง 7 สี เริ่มตอนแรกวันพุธที่ 7 มิถุนายน พ.ศ. 2560−27 กรกฎาคม พ.ศ. 2560 ต่อจากละครพริ้งคนเริงเมือง 
ละครเรื่องนี้เคยถูกสร้างเป็นภาพยนตร์มาแล้วครั้งหนึ่งในชื่อเดียวกันเมื่อ พ.ศ. 2527 จากฝีมือการกำกับของ บัณฑิต ฤทธิ์ถกล นำแสดงโดย สรพงศ์ ชาตรี ศิรินันท์ โรจนธรรม รณ ฤทธิชัย พิมพ์ใจ พรหมมาลี โกวิท วัฒนกุล และ ภูมิ พัฒนายุทธ
โรงเรียนพลอยจาตุรจินดา นครปฐม

ประวัติ
โรงเรียนพลอยจาตุรจินดา ตำบลท่าพระยา อำเภอนครชัยศรี จังหวัดนครปฐม สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ จัดชั้นเรียนแบบสหศึกษา เปิดสอนระดับชั้นมัธยมศึกษาปีที่ ๑ ถึงมัธยมศึกษาปีที่ ๖ ได้รับการจัดตั้งตามประกาศของกระทรวงศึกษาธิการ เมื่อวันที่ ๒๕ มีนาคม ๒๕๑๙ เปิดสอนครั้งแรกเมื่อวันที่ ๑ มิถุนายน ๒๕๑๙ รับนักเรียนเข้าเรียนแบบสหศึกษาชั้นมัธยมศึกษาปีที่ ๑ ถึงมัธยมศึกษาปีที่ ๓
พลตำรวจโทประชา บูรณธนิต ประธานดำเนินการจัดสร้างโรงเรียนร่วมกับคณะ คือ
นางปราณี บูรณธนิต พระครูสังฆคารวิสุทธิ์(เพี้ยน เฟื่องนคร)เจ้าอาวาสวัดหลวงประชาบูรณะ พร้อมด้วยคณะกรรมการวัดหลวงประชาชนชาวตำบลท่าพระยาและตำบลใกล้เคียงที่ร่วมจัดสร้างโรงเรียน
ด้วยเหตุที่นายกร จาตุรจินดา ได้บริจาคที่ดินและเงินจำนวน ๑,๕๐๐,๐๐๐ บาท เพื่อสร้างอาคารเรียนแบบ ๒๑๖ก. พร้อมครุภัณฑ์ มีความประสงค์ขอใช้ชื่อโรงเรียนเป็นอนุสรณ์แก่มารดาท่านซึ่งถือกำเนิดเป็นชาวนครชัยศรีและถึงแก่กรรมไปแล้ว ปัจจุบันบรรจุอัฐิอยู่ในเจดีย์ ณ วัดหลวงประชาบูรณะดังนั้นทางราชการจึงอนุมัติให้ใช้ชื่อโรงเรียน “พลอยจาตุรจินดา” ตามความประสงค์ของผู้บริจาค
โรงเรียนพลอยจาตุรจินดา ตั้งอยู่บริเวณวัดหลวงประชาบูรณะหมู่ที่ ๑ ตำบลท่าพระยา อำเภอนครชัยศรีจังหวัดนครปฐม มีพื้นที่ทั้งหมด ๓๘ ไร่ ๖๒ ตารางวา ได้จากที่ดินของวัดประชาบูรณะส่วนหนึ่ง และประชาชนบริจาคให้อีกส่วนหนึ่ง มีรายละเอียดโดยย่อ ดังนี้
๑. ที่ดินธรณีสงฆ์ของวัดประชาบูรณะ จำนวน ๙ ไร่ ๓ งาน
๒. นายกร จาตุรจินดา มอบที่ดินโฉนดเลขที่ ๒๘๘๗ จำนวน ๖ ไร่ ๓ งาน ๒๔ ตารางวา และบริจาคเงิน จำนวน ๑,๕๐๐,๐๐๐ บาท
๓. พลตำรวจโทประชา บูรณธนิต มอบที่ดินโฉนดเลขที่ ๒๘๘๔ จำนวน ๗ ไร่ ๒ งาน ๗๔ ตารางวา และบริจาคเงินจำนวน ๙๐๐,๐๐๐ บาท
๔. นางปราณี บูรณธนิต มอบที่ดินโฉนดเลขที่ ๒๘๘๕ จำนวน ๕ไร่ ๑ งาน ๔๐ ตารางวา
๕. นายเบี้ยว เมืองสถาน ร่วมกับชาวบ้านมอบที่ดินโฉนดเลขที่ ๒๘๘๖ จำนวน ๕ ไร่ ๓ งาน ๒๔ ตารางวา
๖. ชาวบ้านร่วมกันมอบที่ดินโฉนดเลขที่ ๑๗๙๔๙ จำนวน ๒ ไร่ ๓ งาน
กรมสามัญศึกษา (สมัยนั้น) แต่งตั้งนายปลิว เนตรแก้ว วุฒิ กศ.บ. ผู้ช่วยครูใหญ่โรงเรียนงิ้วรายบุญมีรังสฤษฏ์ มาดำรงตำแหน่งครูใหญ่โรงเรียนพลอยจาตุรจินดา เปิดรับนักเรียนชั้นมัธยมศึกษาปีที่ ๑ ได้ จำนวน ๙๐ คน โรงเรียนได้รับความร่วมมือช่วยเหลืออย่างดียิ่งจาก นายกร จาตุรจินดา พลตำรวจโทประชา บูรณธนิต เจ้าอาวาสวัดหลวงประชาบูรณะ คณะกรรมการวัด และประชาชนตำบลท่าพระยา และตำบลใกล้เคียงช่วยกันพัฒนากิจการต่างๆ ของโรงเรียนเจริญขึ้นเป็นลำดับ
สัญลักษณ์.
ตราประจำโรงเรียน.
เรือนแหวนหัวพลอย มงกุฎครอบ
ปรัชญาประจำโรงเรียน.
ปัญญา นรานัง รัตนัง (ปัญญาเป็นรัตนะของเหล่านรชน)
คำขวัญประจำโรงเรียน.
ซื่อสัตย์ กตัญญู รู้หน้าที่
สีประจำโรงเรียน.
สีชมพู - เขียว
อักษรย่อชื่อโรงเรียน.
พ.จ.จ.
พันธุ์วโรภาส เศวตรุนทร์

แพทย์หญิง พันธุ์วโรภาส เศวตรุนทร์ (เดิม: หม่อมเจ้าพันธุ์วโรภาส ภาณุพันธุ์; ประสูติ 4 สิงหาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา
ประวัติ.
พันธุ์วโรภาส ภาณุพันธุ์ มีนามลำลองว่า ท่านหญิงน้อย เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา (สกุลเดิม สุขเจริญ) ประสูติเมื่อวันที่ 4 สิงหาคม พ.ศ. 2476 เป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และเป็นพระราชปนัดดาในพระบาทสมเด็จพระจอมเกล้าเจ้าอยู่หัว หม่อมเจ้าพันธุ์วโรภาสมีเจ้าพี่เจ้าน้องร่วมหม่อมมารดาสององค์คือประภาพันธุ์ กรโกสียกาจ และหม่อมเจ้าสุริยพันธุ์ ภาณุพันธุ์
พันธุ์วโรภาส สำเร็จการศึกษาจากคณะแพทยศาสตร์ จุฬาลงกรณ์มหาวิทยาลัย และทรงงานเป็นแพทย์ที่โรงพยาบาลจุฬาลงกรณ์ ทรงเคยรักษาพระราชวุฒาจารย์ (ดูลย์ อตุโล) ในช่วงอาพาธหนักครั้งที่สองและเข้าพักรักษาตัวที่โรงพยาบาลจุฬาลงกรณ์
พันธุ์วโรภาส ทรงคบหากับ นายแพทย์ชูช่วง เศวตรุนทร์ (บุตรเสวกโท พระพิพัฒน์ธนกิจ (ช่วง เศวตรุนทร์) กับเชื้อ พิพัฒน์ธนกิจ) ซึ่งเป็นอาจารย์คณะแพทยศาสตร์ จุฬาลงกรณ์มหาวิทยาลัย ตั้งแต่หม่อมเจ้าพันธุ์วโรภาสยังเป็นนิสิตอยู่ ต่อมาทรงกราบบังคมทูลลาออกจากฐานันดรศักดิ์เพื่อสมรสกับนายแพทย์ชูช่วง เมื่อวันที่ 31 มีนาคม พ.ศ. 2501 และได้รับพระมหากรุณาธิคุณโปรดเกล้าฯ พระราชทานน้ำพระมหาสังข์ ณ วังไกลกังวล เมื่อวันที่ 12 พฤษภาคม พ.ศ. 2501 มีโอรส-ธิดาด้วยกันสี่คน ได้แก่
กรณียกิจ.
เมื่อวันที่ 15 กันยายน พ.ศ. 2559 แพทย์หญิงพันธุ์วโรภาส ได้เสด็จไปเป็นองค์ประธานในการพระราชทานเพลิงศพ ท่านหญิงสวรรณา วิชัยรัตน์ เจ้าพี่ ณ เมรุวัดธาตุทอง
เมื่อเดือนธันวาคม พ.ศ. 2559 แพทย์หญิงพันธุ์วโรภาสได้ตามเสด็จรองศาสตราจารย์ ดร.ประภาพันธุ์ กรโกสียกาจ เจ้าพี่ร่วมมารดา เพื่อร่วมพระราชพิธีทรงบำเพ็ญพระราชกุศลวันคล้ายวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง
เจ้าหญิงอาลิกซ์ เจ้าหญิงแห่งลีญ

เจ้าหญิงอาลิกซ์แห่งลักเซมเบิร์ก เจ้าหญิงแห่งลีญ (24 สิงหาคม พ.ศ. 2472 – 11 กุมภาพันธ์ พ.ศ. 2562) เป็นพระธิดาพระองค์สุดท้องในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาในแกรนด์ดยุกฌ็องแห่งลักเซมเบิร์ก เป็นพระปิตุจฉา (อาหญิง) ใน แกรนด์ดยุกอ็องรีแห่งลักเซมเบิร์ก พระองค์สมรสกับ อ็องตวน เจ้าชายที่ 13 แห่งลีญ พระองค์จึงดำรงพระอิสริยยศเป็น เจ้าหญิงแห่งลีญ พระชายา มีพระบุตร 7 พระองค์ ต่อมาพระสวามีสิ้นพระชนม์ พระโอรสพระองค์ใหญ่สืบพระอิสริยยศเป็นมีแชล เจ้าชายที่ 14 แห่งลีญ พระองค์จึงดำรงพระอิสริยยศเป็น เจ้าหญิงม่ายแห่งลีญ
มีแชล เจ้าชายที่ 14 แห่งลีญ

มีแชล เจ้าชายที่ 14 แห่งลีญ  เป็นพระโอรสพระองค์ใหญ่ในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญเป็นพระนัดดาในแกรนด์ดัชเชสชาร์ล็อตแห่งลักเซมเบิร์กกับเจ้าชายเฟลิกซ์แห่งบูร์บง-ปาร์มา เป็นพระภาคิไนยใน แกรนด์ดยุกฌ็องแห่งลักเซมเบิร์ก และเป็นพระญาติชั้นที่ 1 ใน แกรนด์ดยุกอ็องรีแห่งลักเซมเบิร์ก พระองค์สืบพระอิสริยยศ เป็น เจ้าชายที่ 14 แห่งลีญ ต่อจากพระบิดาที่สิ้นพระชนม์ไป พระองค์สมรสกับ เจ้าหญิงเอเลนอราแห่งลีญ มีพระบุตร 2 พระองค์
สราวุธ วิเชียรสาร

สราวุธ วิเชียรสาร ชื่อเล่นชื่อ เต้ย เกิดที่ ปากน้ำโพ จังหวัดนครสวรรค์ เป็นทั้งผู้กำกับภาพยนตร์ ผู้กำกับละครโทรทัศน์ ผู้กำกับภาพ และนักเขียนบทภาพยนตร์ จบการศึกษาระดับปริญญาตรี สาขาภาพยนตร์ ภาควิชานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เมื่อปี พ.ศ. 2535 
เริ่มเข้าวงการด้วยการเป็นผู้ช่วยผู้กำกับภาพยนตร์สารคดีเรื่อง ถนนราชดำเนิน กำกับโดย พิเศษ สังข์สุวรรณ ในปี พ.ศ. 2536 และเข้าทำงานในตำแหน่งผู้ช่วยโปรดิวเซอร์และผู้ช่วยผู้กำกับ ในบริษัท วิชั่น โปร จำกัด ในการดูแลของ ยุทธนา มุกดาสนิท และ ม.ล. วราภา เกษมศรี และในปี พ.ศ. 2539 จึงเริ่มกำกับภาพยนตร์ไทยเรื่องแรกเรื่อง เพื่อเพื่อน เพื่อฝัน เพื่อวันเกียรติยศ (พ.ศ. 2540)
หม่อมเจ้าอุทัยกัญญา ภาณุพันธุ์

หม่อมเจ้าอุทัยกัญญา ภาณุพันธุ์ (ประสูติ 24 ตุลาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา และเป็นพระราชปนัดดาในพระบาทสมเด็จพระจอมเกล้าเจ้าอยู่หัว
พระประวัติ.
หม่อมเจ้าอุทัยกัญญา ภาณุพันธุ์ มีนามลำลองว่า ท่านหญิงนิด ประสูติเมื่อวันที่ 24 ตุลาคม พ.ศ. 2476 เป็นพระธิดาพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา (สกุลเดิม นายนันท์) มีเชษฐาร่วมหม่อมมารดา คือ หม่อมเจ้านิพัทธพันธุพงศ์ ภาณุพันธุ์ เมื่อหม่อมเจ้าอุทัยกัญญามีชันษา 9 เดือน กรมหมื่นภาณุพงศ์พิริยเดชก็สิ้นพระชนม์ หลังจากนั้นหม่อมเจ้าวิไลกัญญา ภาณุพันธุ์ ชายาเอกของกรมหมื่นภาณุพงศ์พิริยเดชซึ่งมีพระเมตตาต่อพระบุตรองค์อื่น ๆ ของสวามี ทรงรับพระธิดาสามองค์ของกรมหมื่นภาณุพงศ์พิริยเดชที่ประสูติกับอนุภรรยามาชุบเลี้ยงดุจธิดาแท้ ๆ คือ ประภาพันธุ์ กรโกสียกาจ พันธุ์วโรภาส เศวตรุนทร์ และหม่อมเจ้าอุทัยกัญญา ภาณุพันธุ์ โดยอาศัยอยู่ร่วมกันจนกระทั่งหม่อมเจ้าวิไลกัญญาสิ้นชีพิตักษัย
หม่อมเจ้าหญิงอุทัยกัญญาเข้ารับราชการที่สำนักงานคณะกรรมการข้าราชการพลเรือน (ก.พ.) จนกระทั่งเกษียณอายุราชการในตำแหน่งข้าราชการพลเรือนระดับ 8 สังกัดสำนักนายกรัฐมนตรี
กรณียกิจ.
หม่อมเจ้าอุทัยกัญญา ภาณุพันธุ์ ทรงปฏิบัติกรณียกิจในฐานะพระอนุวงศ์ในด้านศาสนา หม่อมเจ้าอุทัยกัญญามักเสด็จไปปฏิบัติธรรม บำเพ็ญกัมมัฏฐานอยู่บ่อย ๆ จนพระสงฆ์ที่วัดธาตุวังจาน จังหวัดนครพนม ได้รวบรวมเงินบริจาคจัดสร้างพระตำหนักสำหรับรับรองให้สมเกียรติกับฐานันดรศักดิ์ของเจ้านายที่มาปฏิบัติธรรม หม่อมเจ้าอุทัยกัญญาประทานชื่อว่า "ตำหนักอุทัยทรงธรรม" เมื่อวันที่ 15 กันยายน พ.ศ. 2563 และมีกรณียกิจด้านสถาบันการศึกษา ซึ่งส่วนใหญ่เกี่ยวข้องกับการระลึกถึงสมเด็จพระเทพศิรินทราบรมราชินี
การระบาดทั่วของโควิด-19 ในประเทศไทย หม่อมเจ้าอุทัยกัญญาทรงบริจาคเครื่องผลิตออกชิเจน ขนาด 10 ลิตร จำนวน 2 เครื่อง และเครื่องวัดออกซิเจนปลายนิ้ว จำนวน 100 ชุด รวมทั้งเครื่องปรอดไว้ไข้ จำนวน 100 ชุด ผ่านผู้แทนองค์แก่โรงพยาบาลส่งเสริมสุขภาพตำบลบ้านแม่กุ้งหลวง จังหวัดเชียงใหม่ เพื่อให้เจ้าหน้าที่ใช้ในการปฏิบัติหน้าที่
พระเกียรติยศ.
ตราประจำองค์.
หม่อมเจ้าอุทัยกัญญามีตราประจำองค์ เป็นอักษรนาม อก. (มาจากพระนาม "อุทัยกัญญา") โดยตัว อ มีสีชมพู และตัว ก มีสีเขียว เบื้องบนมีตราอาทิตย์อุทัย ซึ่งสื่อถึงสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ต้นราชสกุลภาณุพันธุ์
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน

เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน  เป็นภาพยนตร์แอนิเมชันที่ออกฉายในปี ค.ศ. 2009 ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาค 2 ตอน วิมานรักใต้สมุทร ซึ่งภาพยนตร์ภาคนี้เป็นเรื่องราวก่อนหน้าเหตุการณ์ที่จะเกิดในภาพยนตร์ภาคหนึ่ง และภาคสอง
เนื้อเรื่อง.
เรื่องราวที่แปรเปลี่ยนแอเรียลให้เป็นเจ้าหญิงแห่งท้องทะเล นานมาแล้ว ก่อนที่แอเรียลจะอยู่บนโลกมนุษย์กับเจ้าชายอีริค เธอเป็นหนึ่งในธิดาทั้งเจ็ดผู้เป็นที่รักของเจ้าสมุทรไทรทันผู้ทรงอำนาจ แต่ขณะนั้นโลกใต้สมุทรเกิดปัญหาและเสียงเพลงกลายเป็นสิ่งต้องห้าม ในการผจญภัยในโลกแห่งมนต์วิเศษนี้ แอเรียลและเหล่าพี่สาว รวมถึงเซบาสเตียนและฟลาวน์เดอร์ เพื่อนผู้ซื่อสัตย์ก็ต้องต่อสู้เพื่อนำเสียงเพลงและมิตรภาพกลับมาสู่แอตแลนติกา
อ็องรี อ็องตวน เจ้าชายรัชทายาทแห่งลีญ

อ็องรี อ็องตวน เจ้าชายรัชทายาทแห่งลีญ  เป็นพระโอรสพระองค์แรกใน มีแชล เจ้าชายที่ 14 แห่งลีญ กับ เจ้าหญิงเอเลนอราแห่งลีญ เป็นพระนัดดาใน เจ้าหญิงอาลิกซ์ เจ้าหญิงแห่งลีญ กับอ็องตวน เจ้าชายที่ 13 แห่งลีญ เป็นพระปนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา พระองค์ได้รับการสถาปนาเป็น เจ้าชายรัชทายาทแห่งลีญ หลังจากพระบิดาสืบพระอิสริยยศต่อจากพระอัยกา
เจ้าหญิงคริสตินแห่งออร์เลอ็อง-บรากังซา

เจ้าหญิงคริสตินแห่งออร์เลอ็อง-บรากังซา  (เดิม เจ้าหญิงคริสตินแห่งลีญ) พระธิดาในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญ เป็นพระนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาใน มีแชล เจ้าชายที่ 14 แห่งลีญ และเป็นพระมาตุจฉาในอ็องรี อ็องตวน เจ้าชายรัชทายาทแห่งลีญ พระองค์เสกสมรสกับเจ้าชายอังโตนีอูแห่งออร์เลอ็อง-บรากังซา มีพระบุตร 4 พระองค์
ศักดา ฝ่ายอินทร์

ศักดา ฝ่ายอินทร์ (ชื่อเล่น: เปี๊ยก; 17 เมษายน พ.ศ. 2534 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลัง
ผลงานระดับนานาชาติ.
พ.ศ. 2555 ได้มีการประกาศชื่อศักดา ฝ่ายอินทร์ ให้ทำหน้าที่ร่วมกับทีมชาติไทย ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก ที่จัดขึ้น ณ ประเทศลาว ส่วนในปี พ.ศ. 2556 ได้มีการประกาศชื่อของเขาร่วมกับทีมชาติ ในการแข่งขันซีเกมส์ 2013 ที่จัดขึ้น ณ ประเทศพม่า
คริส คอร์เนลล์

คริส คอร์เนลล์ (20 กรกฎาคม ค.ศ. 1964 – 18 พฤษภาคม ค.ศ. 2017) เป็นนักดนตรีและนักร้อง-นักแต่งเพลงชาวอเมริกัน เป็นที่รู้จักดีในฐานะนักร้องนำวงและซาวด์การ์เดน และออดิโอสเลฟ เคยคว้ารางวัลแกรมมีมาแล้วถึงสองครั้ง และยังเป็นที่รู้จักในผลงานเดี่ยวของเขาอีกด้วย เริ่มมีผลงานบันทึกเพลงมาตั้งแต่ปี 1991 กับ Temple of the Dog วงดนตรีอันเป็นอนุสรณ์ระลึกถึงเพื่อนของเขา แอนดรูว์ วูด
คอร์เนลล์ ยังเป็นหนึ่งในผู้นำการเคลื่อนไหวของดนตรีกรันจ์ในยุค 1990 และยังรู้จักกันดีในฐานะนักแต่งเพลง มีเสียงร้องที่ใช้ช่วงเสียงเกือบครบสี่ออกเทฟ รวมทั้งเทคนิคการใช้พลังเสียงร้องที่สูง เขาปล่อยอัลบั้มเดี่ยวทั้งสี่สตูดิโออัลบั้มได้แก่ "Euphoria Morning" (1999) "Carry On" (2007) "Scream" (2009) "Higher Truth" (2015) และไลฟ์อัลบั้ม "Songbook" (2011) คอร์เนลล์ได้รับการเสนอเข้าชิงรางวัลลูกโลกทองคำจากเพลง "The Keeper" ซึ่งปรากฏภาพยนตร์ "Machine Gun Preacher" และยังเป็รผู้ร่วมแต่งเพลงประกอบภาพยนตร์ "You Know My Name" เรื่อง "Casino Royale" ซิงเกิลเดี่ยวครั้งสุดท้ายของเขาคือ "The Promise" ที่ได้แต่เพลงปิดให้แก่ภาพยนตร์ที่มีชื่อเดียวกัน เขาได้รับการลงคะแนนเสียงให้เป็น "นักร้องเพลงร็อกที่ยิ่งใหญ่ที่สุด" โดยผู้อ่านจาก "Guitar World", มีรายชื่อในอันดับ 4 ของ "นักร้องเฮฟวีเมทัลในอันดับท็อป 100 ตลอดตาล" โดย "Hit Parader", อยู่ในอันดับที่ 9 ของรายชื่อ "นักร้องนำที่ดีที่สุดตลอดกาล" โดย "Rolling Stone" อันดับที่ 12 ในรายชื่อ "22 Greatest Voices in Music" ของ MTV 
คอร์เนลล์เสียชีวิตจากการฆ่าตัวตายเมื่อวันที่ 18 พฤษภาคม ค.ศ. 2017 ในห้องพักของโรงแรมเอ็มจีเอ็ม แกรนด์ ดีทรอยต์ หลังจากคอนเสิร์ตของวงซาวด์การ์เดน เมื่อคืนก่อนหน้า
เจ้าหญิงมารี กาบรีแยลแห่งลักเซมเบิร์ก

เจ้าหญิงมารี กาบรีแยล เคาน์เตสแห่งฮ็อลชไตน์-เลเดอร์บอร์ก  เป็นพระธิดาพระองค์ที่ 4 ใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระปิตุจฉาใน แกรนด์ดยุกอ็องรีแห่งลักเซมเบิร์ก พระองค์เสกสมรสกับ คนุดที่ 7 เคานท์แห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เคาน์เตสแห่งฮ็อลชไตน์-เลเดอร์บอร์ก มีพระบุตร 8 พระองค์ ต่อมาพระสวามีสิ้นพระชนม์ พระธิดาพระองค์ใหญ่สืบพระอิสริยยศเป็น โมนิคที่ 8 เคาน์เตสแห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เคาน์เตสม่ายแห่งฮ็อลชไตน์-เลเดอร์บอร์ก
ภายหลังการสิ้นพระชนม์ลงของ แกรนด์ดยุกฌ็องแห่งลักเซมเบิร์ก พระเชษฐา เมื่อวันที่ 23 เมษายน ค.ศ. 2019 พระองค์ทรงเป็นพระบุตรเพียงพระองค์เดียวใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา ที่ยังทรงพระชนม์ ก่อนสิ้นพระชนม์เมื่อวันที่ 10 กุมภาพันธ์ 2023 สิริพระชันษา 98 ปี
เอ็กซ์แอมแบสเซเดอส์

เอ็กซ์แอมแบสเซเดอส์ (บางครั้งใช้ XA) เป็นวงดนตรีป็อปร็อกจากเมืองอิธากา รัฐนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซม แฮร์ริส (ร้องนำ), เคซีย์ แฮร์ริส (คีย์บอร์ด) และแอดัม เลวิน (กลอง) วงก่อตั้งในปี ค.ศ. 2009 โดยใช้ชื่อว่าแอมแบสเซเดอส์และออกอีพีเปิดตัว "Ambassadors EP" ที่มีซิงเกิลนำอย่าง "Tropisms" ต่อมาพวกเขาออกแอลพีชื่อ "Litost" ซึ่งเพลงชื่อเดียวกันใช้ประกอบในภาพยนตร์ "เดอะโฮสต์ ต้องยึดร่าง" ในปี ค.ศ. 2012 พวกเขาเซ็นสัญญากับซองส์มิวสิกพับลิชิง และออกซิงเกิล "Unconsolable" ที่ภายหลังมีการนำมาทำใหม่ ซิงเกิลดังกล่าวได้รับความสนใจจากแดน เรย์โนลส์ นักร้องนำวงอิแมจินดรากอนส์ ขณะที่เขาพักรักษาตัวที่โรงพยาบาลในเมืองนอร์ฟอร์ก รัฐเวอร์จิเนีย และเสนอให้ค่ายเพลงอินเตอร์สโคปเรเคิดส์ติดต่อไปที่วงนี้
ในปี ค.ศ. 2013 เอ็กซ์แอมแบสเซเดอส์ออกอีพีชื่อ "Love Songs Drug Songs" และร่วมทัวร์กับวงอิแมจินดรากอนส์, จิมมีอีตเวิลด์และเดอะมาวกลีส์ อีพีดังกล่าวขึ้นถึงอันดับที่ 11 ของชาร์ตอัลบั้มท็อปฮีตซีเกอส์ในสหรัฐ ปีต่อมาพวกเขาออกอีพีที่สาม "The Reason" และร่วมทัวร์กับวงแพนิก! แอตเดอะดิสโกและอิแมจินดรากอนส์ ในปี ค.ศ. 2015 พวกเขาออกอัลบั้มเต็มอัลบั้มแรกชื่อ "VHS" ที่ขึ้นถึงอันดับที่ 3 ของชาร์ตบิลบอร์ดท็อปร็อกอัลบัมส์, อันดับที่ 7 ของชาร์ตบิลบอร์ด 200 และได้รับการรับรองระดับโกลด์จากสมาคมผู้ประกอบกิจการเพลงของสหรัฐอเมริกา
เจ้าชายคริสโตโฟโรสแห่งกรีซและเดนมาร์ก

เจ้าชายคริสโตโฟโรสแห่งกรีซและเดนมาร์ก  พระราชโอรสในพระเจ้าเยออร์ยีโอสที่ 1 แห่งกรีซ และ สมเด็จพระราชินีโอลกาแห่งกรีซ ทรงเข้าอภิเษกสมรสกับเจ้าหญิงฟร็องซวซแห่งออร์เลอ็อง มีพระโอรสเพียงพระองค์เดียวคือ เจ้าชายมีเซลแห่งกรีซและเดนมาร์ก ทั้งนี้ พระองค์ยังเป็นพระปิตุลา (อา) ใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร
ตำบลโนนเจริญ

ตำบลโนนเจริญ เป็นตำบลหนึ่งในอำเภอบ้านกรวด จังหวัดบุรีรัมย์ ตั้งอยู่ทางตอนใต้ของจังหวัดบุรีรัมย์ ห่างจากตัวจังหวัดประมาณ 69 กิโลเมตร อยู่ห่างจากตัวอำเภอไปทางทิศตะวันออกเฉียงเหนือ ประมาณ 22 กิโลเมตร มีพื้นที่รับผิดชอบทั้งหมด 21.68 ตารางกิโลเมตร ปัจจุบันเป็นที่ตั้งของเทศบาลตำบลโนนเจริญ
ประวัติ.
ตำบลโนนเจริญเดิมขึ้นอยู่กับตำบลบ้านกรวด อำเภอบ้านกรวด จังหวัดบุรีรัมย์ ต่อมาได้แยกตั้งเป็นตำบลโนนเจริญ เมื่อปี พ.ศ. 2507 โดยมีนายนวล พาชื่นใจ เป็นกำนันคนแรก
เทศบาลตำบลโนนเจริญ เป็นองค์กรปกครองส่วนท้องถิ่นประเภทเทศบาลตำบล มีพื้นที่ครอบคลุมทั่วทั้งตำบลโนนเจริญ เดิมเป็นองค์กรปกครองส่วนท้องถิ่นรูปแบบสภาตำบลเรียกว่า "สภาตำบลโนนเจริญ" จัดตั้งครั้งแรกเมื่อ พ.ศ. 2537 ต่อมาได้เลื่อนฐานะจากสภาตำบลเป็นองค์การบริหารส่วนตำบล เมื่อ 21 กุมภาพันธ์ พ.ศ. 2540 ต่อมาได้ยกฐานะเป็นเทศบาลตำบลโนนเจริญ ณ วันที่ 27 ตุลาคม พ.ศ. 2552 ตามพระราชบัญญัติเทศบาล พ.ศ. 2496 มีพื้นที่ทั้งหมด 21.679 ตารางกิโลเมตร ซึ่งครอบคลุมพื้นที่ทั้งตำบลโนนเจริญ
ภูมิศาสตร์.
ที่ตั้งและอาณาเขต.
ตำบลโนนเจริญมีอาณาเขตติดต่อกับตำบลข้างเคียงดังนี้
ภูมิประเทศ.
ลักษณะเป็นพื้นที่ราบลุ่ม โดยลาดเอียงจากทิศใต้ลงไปทิศเหนือ และสภาพทั่วไปเป็นดินร่วนปนทราย พื้นที่ส่วนใหญ่จึงเป็นพื้นที่ทำนา
ภูมิอากาศ.
ตำบลโนนเจริญ มีสภาพอากาศแบ่งออกเป็น 3 ฤดู ดังนี้
การแบ่งเขตการปกครอง.
ตำบลโนนเจริญแบ่งเขตการปกครองออกเป็น 11 หมู่บ้านคือ
<templatestyles src="Div col/styles.css"/>
การคมนาคม.
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้
โทรคมนาคม.
ตำบลโนนเจริญ มีการใช้โทรศัพท์เคลื่อนที่และอินเทอร์เน็ตกันอย่างแพร่หลาย มีเสาส่งสัญาณโทรศัพท์ทุกเครือข่ายครอบคลุมพื้นที่ทั้งตำบล และมีสายโทรศัพท์ผ่าน ทำให้การติดต่อสื่อสารทางโทรศัพท์และอินเทอร์เน็ตเป็นไปอย่างสะดวกรวดเร็ว
เศรษฐกิจ.
ราษฎรส่วนใหญ่ประมาณร้อยละ 70 ประกอบอาชีพเกษตรกรรมทำนาข้าว 
ประชากรศาสตร์.
ตำบลโนนเจริญมีประชากรทั้งหมด 8,485 คน ประชากรส่วนใหญ่เป็นคนไทยอีสาน (ลาว) รองลงมาคือ ชาวไทยเชื้อสายเขมร ชาวกูย ไทโคราช
ด้านภาษา ภาษาไทยถิ่นอีสานเป็นภาษาที่พูดกันที่มากที่สุดในตำบลโนนเจริญ นอกเหนือจากนั้นจะเป็นภาษาเขมรถิ่นไทย ภาษากูย ภาษาไทยโคราช
วัฒนธรรม.
ด้านประเพณีวัฒนธรรม มีงานประจำปี คือ ประเพณีลอยกระทง ซึ่งเป็นประเพณีประจำตำบล ประเพณีวันขึ้นปีใหม่ ประเพณีสงกรานต์ และงานบุญประเพณีในหมู่บ้านที่ยังทำอยู่ คือ บุญเบิกบ้าน บุญกุ้มข้าวใหญ่ บุญผะเหวด ทำบุญเซ่นไหว้บรรพบุรุษตามความเชื่อ (บุญข้าวสาก,แซนโฎนตา)
ด้านการศึกษา.
การจัดการศึกษาในตำบลโนนเจริญ มีตั้งแต่ระดับก่อนประถมศึกษาจนถึงระดับมัธยมศึกษา
ศูนย์การเรียนชุมชนประจำตำบล มี 1 แห่ง คือ ศูนย์ กศน.ตำบลโนนเจริญ
วัด.
จำนวนวัดในเขตตำบลโนนเจริญ มีทั้งหมด 8 แห่ง คือ
คณะศึกษาศาสตร์ มหาวิทยาลัยภาคตะวันออกเฉียงเหนือ

คณะศึกษาศาสตร์ มหาวิทยาลัยภาคตะวันออกเฉียงเหนือ  เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2559
มหาวิทยาลัยภาคตะวันออกเฉียงเหนือ ได้รับอนุมัติจากทบวงมหาวิทยาลัยให้จัดตั้งเป็นสถาบันอุดมศึกษาเอกชน เมื่อวันที่ 8 มีนาคม 2531 โดย นายสุบิน  ปิ่นขยัน ซึ่งเป็นรัฐมนตรีว่าการทบวงมหาวิทยาลัยในขณะนั้น เป็นผู้ลงนามออกใบอนุญาตจัดตั้งในนามของ "วิทยาลัยภาคตะวันออกเฉียงเหนือ (ว.ภ.น.) หรือ North Eastern College (N.E.C)"   และออกใบรับรองวิทยฐานะให้ วิทยาลัยภาคตะวันออกเฉียงเหนือทำการสอนในขณะนั้นในขั้นปริญญาตรี ตั้งแต่วันที่ 12 กรกฎาคม 2539 และในปีการศึกษา 2542 วิทยาลัยภาคตะวันออกเฉียงเหนือ ได้รับอนุญาตให้เปลี่ยนประเภทสถาบันอุดมศึกษา เป็น "มหาวิทยาลัยภาคตะวันออกเฉียงเหนือ (ม.ภ.น.)  หรือ North Eastern University (N.E.U)  เมื่อวันที่ 27 ธันวาคม 2542" โดยนายประจวบ  ไชยสาสน์ รัฐมนตรีว่าการทบวงมหาวิทยาลัยเป็นผู้ลงนาม ในใบอนุญาตให้เปลี่ยนประเภทสถาบันอุดมศึกษา
ฟุตซอลทีมชาติยูเครน

ฟุตซอลแห่งชาติยูเครน  เป็นตัวแทนของประเทศยูเครนในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งประเทศยูเครน มีผลงานคือเข้ารอบฟุตซอลชิงแชมป์โลกทั้งหมด 5 ครั้ง อันดับที่ดีที่สุดคืออันดับ 4 ในปี 1996 และเคยเข้าร่วมฟุตซอลชิงแชมป์ยุโรป 9 ครั้ง อันดับที่ดีที่สุดคืออันดับ 2 ในปี 2001 และ 2003
ผู้เล่น.
ผู้เล่นปัจจุบัน.
จากชุด ฟุตซอลชิงแชมป์ยุโรป 2014
ฟุตซอลทีมชาติเนเธอร์แลนด์

ฟุตซอลแห่งชาติเนเธอร์แลนด์ เป็นตัวแทนของทีมชาติเนเธอร์แลนด์ ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของราชสมาคมฟุตบอลเนเธอร์แลนด์ (KNVB) เนเธอร์แลนด์ได้จัดฟุตซอลชิงแชมป์โลกเป็นครั้งแรกในปี1989 ที่เมืองรอตเทอร์ดาม และได้อันดับ2ในปีเดี่ยวกันนั้นเอง
ผู้เล่น.
ผู้เล่นปัจจุบัน.
จากชุด ฟุตซอลชิงแชมป์ยุโรป 2014
มายา มหาชน

มายา มหาชน (Maya Award) เป็นงานประกาศผลรางวัลบันเทิงที่จัดโดยนิตยสารมายาแชนแนล จัดขึ้นเพื่อมอบรางวัลให้แก่บุคคลในวงการบันเทิง ไม่ว่าจะเป็นวงการเพลง ภาพยนตร์ โทรทัศน์ และละครโทรทัศน์ โดยจะคัดสรรผู้สมควรได้รับการเสนอชื่อเข้าชิงจากผลงานในช่วง 1 ขวบปีที่ผ่านมา (ช่วงครึ่งปีหลังกับครึ่งปีแรกของปีที่จัดงาน) ส่วนวิธีหาผู้สมควรได้รับรางวัลนั้นจะให้ประชาชนเป็นผู้ตัดสิน เพื่อให้เหมาะสมกับชื่อรางวัล "มหาชน" โดยเก็บคะแนนจากผลโหวตทั้ง 2 ช่องทาง คือ โหวตผ่านทางโทรศัพท์มือถือและโหวตผ่านทางนิตยสารมายาแชนแนล บุคคลใดได้รับการโหวตมากที่สุดก็จะได้รางวัลไปครอง 
รางวัลมายา มหาชน มีลำดับการจัดงานดังต่อไปนี้
สมมาตร ไพรหิรัญ

สมมาตร ไพรหิรัญ (เกิด 5 เมษายน พ.ศ. 2496) ชื่อเล่น เปี๊ยก เป็นนักแสดงและผู้จัดละครชาวไทย มีผลงานละครโทรทัศน์หลายเรื่อง และเคยเป็นพระเอกมิวสิควีดีโอเพลงทุกเพลงของ หยาด นภาลัย นักร้องเพลงลูกกรุงค่าย พีจีเอ็ม 
สมรสกับ ปาริฉัตร ไพรหิรัญ มีลูกชายและลูกสาวด้วยกัน 2 คน คือ อธิปติ ไพรหิรัญ (ปลั๊ก) และคนที่สอง ฉัตตญา ไพรหิรัญ (เกิร์ล) ปัจจุบันยังคงรับงานละครและเป็นหนึ่งในผู้จัดละครของบริษัท สองห้าห้าแปด จำกัด ให้กับช่อง 3
หม่อมเจ้าคำงอก ทองแถม

หม่อมเจ้าคำงอก ทองแถม (8 มีนาคม พ.ศ. 2431 – 20 มกราคม พ.ศ. 2472) พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าสุวรรณ ทองแถม (ราชสกุลเดิม นิลรัตน)
หม่อมเจ้าคำงอกทรงรับราชการในกรมพระคลังมหาสมบัติ โดยเป็นข้าหลวงพระคลังมณฑลอุดรระหว่างปี พ.ศ. 2451 - 2455 และเป็นข้าหลวงพระคลังมณฑลภูเก็ตระหว่างปี พ.ศ. 2455 - 2459
โอรส-ธิดา.
ทรงมีหม่อมห้าม 3 คนคือ หม่อมแฟร์ หม่อมมงคล และหม่อมเรียม มีโอรสธิดารวม 11 คนคือ
บอย (การ์ตูนญี่ปุ่น)

บอย (อักษรโรมัน: BØY,) เป็นการ์ตูนญี่ปุ่นที่แต่งโดยฮารูโตะ อุเมซาวะ เป็นเรื่องราวของฮิบิโน่ ฮาเรลูย่า นักเรียนนักเลงคนหนึ่งซึ่งมีจุดประสงค์จะครองโลก โดยตัวละครหลักทุกตัวดัดแปลงมาจากตัวละครในเรื่อง "ฮาเรลูย่า" (HARELUYA) ซึ่งเป็นการ์ตูนเล่มเดียวจบที่แต่งไว้ในปีเดียวกัน บอยถูกตีพิมพ์ในนิตยสารโชเน็งจัมป์รายสัปดาห์ช่วงปี พ.ศ. 2535-2542 และเคยจัดทำเป็นอนิเมะโทรทัศน์ออกอากาศทางโยะมิอุริเทเลแคสติงคอร์ปอเรชัน ส่วนในไทยออกอากาศทางช่องทรูสปาร์ก
เนื้อเรื่อง.
โอกาโมโตะ เคียวชิโร่ (; โรมาจิ: "Okamoto Kiyoshirō") เด็กนักเรียนปีหนึ่งจากโรงเรียนราคุเอ็นผู้มีความใฝ่ฝันจะเป็นจิตรกร ได้พบกับนักเรียนร่วมชั้นที่ชื่อฮิบิโน่ ฮาเรลูย่า (; โรมาจิ: "Hibino Hareruya") บุตรชายของฮิบิโน่ ฮาเรบาเร (; โรมาจิ: "Hibino Harebare") บาทหลวงประจำโบสถ์ ซึ่งฮิบิโน่มีความปรารถนาจะครองโลก เจ้าของวลี "ข้าจะครองโลก" หรือ "ตูข้ามันไร้เทียมทานเฟ้ย" ทั้งเป็นนักเลงหัวไม้จอมอันธพาล มักใช้คำพูดยียวนและหยิบอาวุธออกมาจากด้านหลังโดยเฉพาะกระทะและไม้เบสบอล และได้มาพบกับอิชิโจ มาโกโตะ (; โรมาจิ: "Ichijō Makoto") หนุ่มผมยาวซึ่งเป็นนักเรียนอันธพาลอีกคนหนึ่งที่มีความชื่นชอบในเพลงร็อก โดยเฉพาะเมื่อขึ้นคอนเสิร์ตยามวิกาลเขาจะจัดแต่งทรงผมให้ตั้งชี้ต่างจากตอนกลางวัน นอกจากนี้ยังมีเพื่อนสาวอีกคนหนึ่งคือยามานะ มิจิรุ (; โรมาจิ: "Yamana Michiru") นักเรียนร่วมชั้นที่มักได้รับการช่วยเหลือจากทั้งสามคนเมื่อมีคนร้ายมาขโมยของในร้านของเธอ
ทั้งสามคนมักเสนอตัวช่วยเหลือผู้อื่นที่ถูกรังแกจากพวกอันธพาลกลุ่มบ่อยครั้ง แต่ด้วยความกล้าหาญและความเชื่อใจต่อสหายจึงทำให้ทั้งสามคนสามารถปราบเหล่าอันธพาลนั้นสำเร็จ หลังจากนั้นเป็นต้นมาพฤติกรรมของโอกาโมโตะ เคียวชิโร่จากเดิมที่เป็นคนอ่อนแอไม่สู้คน ได้พัฒนาเป็นคนที่ห้าวหาญและรักเพื่อนพ้อง
ในตอนจบของเรื่องโอกาโมโตะ เคียวชิโร่ได้คบหากับยามานะ มิจิรุ และเดินทางไปศึกษาต่อเพื่อเป็นจิตรกรที่ฝรั่งเศส ส่วนฮิบิโน่ ฮาเรลูย่า และอิชิโต มาโกโตะได้เป็นศิลปินร็อกในนามวงไฟเยอร์กันส์ เพราะดนตรีนั้นไร้พรมแดน และได้ครองโลกตามอุดมคติของตน
โสน

โสน, โสนหิน หรือ โสนกินดอก (ชื่อวิทยาศาสตร์: "Sesbania javanica") เป็นพืชประจำถิ่นในทวีปเอเชียและแอฟริกา เป็นไม้ในตระกูลปาปิโอนีอี เป็นพืชที่ขึ้นเองตามธรรมชาติทั่วไปในที่ชื้นแฉะ โดยเฉพาะตามริมคลองและริมคันนา ชื่อสามัญอื่น ๆ คือ โสนดอกเหลือง ทางพายัพเรียก ผักฮองแฮง ทางกะเหรี่ยง-แม่ฮ่องสอนเรียก สีปรีหลา
ลักษณะ.
เป็นต้นไม้พุ่มขนาดกลาง ลำต้นสูงเปราะบาง ไม่มีแก่น มีกิ่งก้านเล็กน้อยตอนบน ใบเล็กเป็นฝอยคล้ายใบมะขามหรือใบกระถิน ดอกสีเหลืองคล้ายดอกแคหรือดอกถั่ว มีฝักเมื่อแก่จัด คล้ายฝักถั่วเขียวแต่ยาวกว่ามาก สูงประมาณ 2-3 เมตร
การใช้ประโยชน์.
ในประเทศไทยนิยมนำไปปรุงอาหาร ดอกโสนมีวิตามินเอสูง ดอกโสนนำไปลวกแล้วกินกับน้ำพริกหรือนำไปดองกับน้ำซาวข้าว กินกับน้ำพริกปลาทู นำไปชุบไข่ทอด แกงส้มหรือแกงใส่ไข่มดแดง ใช้ทำขนมดอกโสน ซึ่งมีลักษณะคล้ายขนมขี้หนู แต่เอาดอกโสนมาคลุกเพิ่ม อาหารชาววังเรียกขนมนี้ว่าขนมโสนน้อยเรือนงาม ในใบมีสารสีเหลืองกลุ่มแคโรทีนอยด์ ใช้แต่งสีเหลืองในขนมหลายชนิด เช่น ขนมดอกโสน ขนมขี้หนู ขนมบัวลอย โดยนำดอกโสนมาบดหรือโม่ผสมกับแป้ง 
นอกจากนั้น ดอกโสนเป็นดอกไม้ประจำจังหวัดพระนครศรีอยุธยา ข้าราชการและประชาชนชาวจังหวัดพระนครศรีอยุธยายังใส่เสื้อประจำจังหวัดพระนครศรีอยุธยาลายดอกโสนมาปฏิบัติงานกันทุกวันศุกร์ ทั้งนี้เสื้อลายดอกโสนยังเป็นสินค้าของฝากของจังหวัดพระนครศรีอยุธยาอีกด้วย แหล่งที่นิยมขายเสื้อลายดอกโสนจะอยู่ที่ตลาดหัวรอ และตลาดเจ้าพรหม ซึ่งมีหลายสีให้เลือก แต่สีที่นิยมที่สุดและเป็นที่รู้จักกันมากที่สุดคือสีน้ำเงิน
อื่น ๆ.
รู้หรือไม่ว่านอกจากดอกโสนที่คนไทยมักนำมาทำเมนูอาหารต่าง ๆ แล้ว โคนต้นดอกโสนยังเป็นพื้นที่ชั้นดีสำหรับการปลูก "เห็ดตับเต่า" ซึ่งถือเป็นเห็ดหายากรสชาติอร่อย โดยเรามักจะเห็นคนที่ทำอาชีพปลูกเห็ดตับเต่าขายจะใช้กอต้นโสนเป็นพื้นที่ปลูก เพราะแสง อุณหภูมิ ความชื้น เอื้อต่อการเติบโตของเห็ดชนิดนี้ได้เป็นอย่างดี
ยุทธการที่มาราวี

เกิดเหตุผู้ก่อการร้ายโจมตีในเมืองมาราวี เกาะมินดาเนาในวันที่ 23 พฤษภาคม พ.ศ. 2560 การโจมตีเกิดขึ้นหลังจากกองทัพได้ใช้กำลังจู่โจมเพื่อจับแกนนำกลุ่มติดอาวุธอะบูซัยยาฟ แต่ไม่ประสบความสำเร็จ ขณะที่มีรายงานว่ากลุ่มติดอาวุธหลายคนได้ออกมาบนท้องถนนและชูธงของกลุ่มรัฐอิสลามอิรักและลิแวนต์หรือไอเอส กลุ่มติดอาวุธบุกยึดศาลาว่าการเมือง โรงพยาบาล และมหาวิทยาลัยของรัฐ รวมทั้งเผาทำลายโบสถ์คาทอลิก โรงเรียน 2 แห่ง และเรือนจำของเมือง ประธานาธิบดีประกาศกฎอัยการศึกและเกิดสงครามขึ้นในเมืองดังกล่าว
ในวันที่ 31 พฤษภาคม พ.ศ. 2560 ในขณะที่สงครามยังคงดำเนินต่อไป คาดว่าผู้โจมตีคือผู้ก่อความไม่สงบที่มีความเชื่อมโยงถึงกลุ่มก่อการร้ายไอเอส ต่อมาในช่วงเย็นของวันเดียวกันมีทหารถูกระเบิดเสียชีวิต 10 ราย
ในวันเสาร์ที่ 10 มิถุนายน พ.ศ. 2560 มีรายงานว่าทหารเสียชีวิตอีก 13 ราย เจ้าหน้าที่ทหารตำรวจเสียชีวิตทั้งหมด 58 ราย พลเมืองชาวมาราวีเสียชีวิตประมาณ 21–38 ราย นับจาก วันที่ 23 พฤษภาคม พ.ศ. 2560 ในขณะที่สหรัฐอเมริกาได้ร่วมรบในสงครามดังกล่าว ในตอนแรกประธานาธิบดีฟิลิปปินส์นั้นได้กล่าวปฏิเสธ ส่วนกองทัพแจ้งว่าเป็นการช่วยเหลือทางเทคนิค แต่ต่อมาในวันที่ 14 มิถุนายน พ.ศ. 2560 ทหารจากสหรัฐอเมริกาได้เข้าร่วมในการรบโดบยกพลขึ้นบกที่เกาะมินดาเนา จำนวนผู้เสียชีวิตทั้งหมด ณ วันที่ 18 มิถุนายน พ.ศ. 2560 อยู่ที่อย่างต่ำ 310 ราย
ในวันที่ 17 ตุลาคม พ.ศ. 2560 โรดรีโก ดูแตร์เต ประธานาธิบดีฟิลิปปินส์คนปัจจุบันได้ประกาศปลดปล่อยเมืองมาราวีจากกลุ่มติดอาวุธได้แล้ว หลังจากได้ทำการสังหารนายอิสนิลอน ฮาปิลอน ผู้นำกลุ่มอะบูซัยยาฟและนายโอมาร์ เมาเต ผู้นำกลุ่มกบฏเมาเต ซึ่งสวามิภักดิ์ต่อกลุ่มรัฐอิสลามอิรักและลิแวนต์
จนในวันที่ 23 ตุลาคม พ.ศ. 2560 หน่วยงานความมั่นคงฟิลิปปินส์ควบคุมสถานการณ์ในพื้นที่ทั้งหมดเอาไว้ได้ ทำให้สงครามในเมืองมาราวีจบลงหลังต่อสู้กันมานานกว่า 5 เดือน
ปฏิกิริยา.
ระหว่างประเทศ.
ความการช่วยเหลือ.
ความช่วยเหลือด้านมนุษยธรรม.
ไทย : ทบ.พร้อมส่งทหารไปยังเมืองมาราวีเพื่อให้ความช่วยเหลือด้านมนุษยธรรมหากฟิลิปปินส์ขอความช่วยเหลือจากประเทศไทย
พล.ท.ฉัตรชัย ภัทรนาวิก หัวหน้าศูนย์ปฏิบัติการต่อต้านผู้ก่อการร้ายของทบ. กล่าวว่า หากได้รับการร้องขอ กองทัพไทยอาจถูกส่งไปยัง เมืองมาราวี เพื่อให้ความช่วยเหลือด้านมนุษยธรรมแก่ผู้อยู่อาศัยที่ได้รับผลกระทบจากความขัดแย้งกับกลุ่มติดอาวุธในพื้นที่ที่อ้างว่าเชื่อมโยงกับกลุ่มรัฐอิสลาม
การบรรเทาทุกข์จะได้รับภายใต้โครงการความช่วยเหลือด้านมนุษยธรรมและบรรเทาสาธารณภัย เขาเน้นว่าพวกเขาจะไม่มีส่วนร่วมในการต่อสู้ใด ๆ
ปัจจุบัน มีเพียงที่ปรึกษาทางการทหารจากออสเตรเลียและสหรัฐอเมริกาเท่านั้นที่ถูกส่งเข้าประจำการในและรอบๆ เมืองมาราวี
หม่อมเจ้าอุทัยเที่ยง ชยางกูร

หม่อมเจ้าอุทัยเที่ยง ชยางกูร (1 มิถุนายน พ.ศ. 2473 – 5 มกราคม พ.ศ. 2568) เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป และหม่อมแหวนศุลี ชยางกูร ณ อยุธยา
พระประวัติ.
หม่อมเจ้าอุทัยเที่ยง ชยางกูร ประสูติเมื่อวันที่ 1 มิถุนายน พ.ศ. 2473 เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เป็นพระราชนัดดาในพระบาทสมเด็จพระจอมเกล้าเจ้าอยู่หัว มีโสทรเชษฐภาดาและโสทรกนิษฐภาดารวมสององค์ คือ หม่อมเจ้าเวียงวัฒนา ชยางกูร และหม่อมเจ้าจรูญฤทธิเดช ชยางกูร 
หม่อมเจ้าอุทัยเที่ยงสำเร็จการศึกษาจากโรงเรียนราชินี และเข้ารับราชการที่กรมการบินพาณิชย์ กระทรวงคมนาคม จนเกษียณอายุราชการในปี พ.ศ. 2533
หม่อมเจ้าอุทัยเที่ยง มีโรคประจำองค์ และมักจะประชวรพระวาโยบ่อยครั้ง ทรงดำรงพระชนม์ที่ตำหนักถนนราชวิถี ตราบจนเข้ารักษาองค์ที่โรงพยาบาลกรุงเทพ และถึงชีพิตักษัยด้วยภาวะโลหิตในทางเดินอาหาร ณ โรงพยาบาลกรุงเทพ เมื่อวันอาทิตย์ที่ 5 มกราคม พ.ศ. 2568 เวลาประมาณ 05.00 น. สิริชันษา 94 ปี พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศราชวงศ์ ฉัตรทองเครื่องสูงแผ่ลวดตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ ณ ศาลา 11 วัดมกุฏกษัตริยารามราชวรวิหาร เขตพระนคร กรุงเทพมหานคร
กรณียกิจ.
หม่อมเจ้าอุทัยเที่ยง ชยางกูร ทรงปฏิบัติกรณียกิจสำคัญหลายประการ เช่น
วันที่ 2 สิงหาคม พ.ศ. 2558 เสด็จเป็นเจ้าภาพร่วมกับสมาชิก ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร
วันที่ 9 ธันวาคม พ.ศ. 2559 เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง
วันที่ 12 มกราคม พ.ศ. 2562 เสด็จพร้อมด้วยหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงาน "อุ่นไอรักคลายความหนาว: สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต และสนามเสือป่า
นอกจากนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวายหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562
หม่อมเจ้าวิไลกัญญา ภาณุพันธุ์

หม่อมเจ้าวิไลกัญญา ภาณุพันธุ์ (ราชสกุลเดิม เทวกุล; 1 มกราคม พ.ศ. 2443 – 30 มิถุนายน พ.ศ. 2509) เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา และเป็นชายาในพระเจ้าวรวงศ์เธอ กรมหมื่นภาณุพงศ์พิริยเดช
พระประวัติ.
หม่อมเจ้าวิไลกัญญา ภาณุพันธุ์ (ราชสกุลเดิม เทวกุล) มีพระนามลำลองว่า ท่านหญิงอั้น เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา (สกุลเดิม จันทรเสน) เมื่อวันที่ 1 มกราคม พ.ศ. 2442 (แบบสากลคือ พ.ศ. 2443) มีโสทรภาดาและโสทรภคินี 12 องค์
หม่อมเจ้าวิไลกัญญา เสกสมรสกับพระเจ้าวรวงศ์เธอ กรมหมื่นภาณุพงศ์พิริยเดช (พระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมแม้น ภาณุพันธุ์ ณ อยุธยา) มีพระโอรส 1 องค์ คือ หม่อมเจ้าภาณุเทวัญ ภาณุพันธุ์ 
หลังจากที่พระโอรสเพียงองค์เดียวสิ้นชีพิตักษัย หม่อมเจ้าวิไลกัญญาก็มิได้ทรงมีพระโอรสหรือพระธิดาอีกเลย ทำให้ทรงเมตตากรุณาบรรดาพระโอรสธิดาองค์อื่น ๆ ของพระสวามี ทรงเลี้ยงดูประดุจพระธิดาบุญธรรมสามองค์ ซึ่งก็ได้ประทับร่วมกันกับหม่อมเจ้าวิไลกัญญาตลอดมาจนถึงชีพิตักษัย พระธิดาดังกล่าวมีรายพระนามดังต่อไปนี้ คือ
หม่อมเจ้าพันธุ์วโรภาสทรงเคารพหม่อมเจ้าวิไลกัญญาประดุจพระมารดาแท้ ๆ และทรงเรียกหม่อมเจ้าวิไลกัญญาว่าแม่ อีกทั้งยังสมรสกับนายแพทย์ชูช่วง เศวตรุนทร์ พระญาติของหม่อมเจ้าวิไลกัญญา ซึ่งนายแพทย์ชูช่วงได้เข้าเฝ้าหม่อมเจ้าวิไลกัญญา ที่ตำหนักอยู่บ่อย ๆ จึงได้พบรักกับหม่อมเจ้าพันธุ์วโรภาส[]
หม่อมเจ้าวิไลกัญญา ภาณุพันธุ์ ถึงชีพิตักษัยเมื่อวันที่ 30 มิถุนายน พ.ศ. 2509 สิริชันษา 66 ปี พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 7 กรกฎาคม ปีเดียวกัน
มิสเม็กซิโก

มิสเม็กซิโก  เป็นการประกวดนางงามระดับประเทศของประเทศเม็กซิโก เพื่อคัดเลือกตัวแทนเข้าร่วมการประกวดมิสเวิลด์, มิสแกรนด์อินเตอร์เนชันแนล และมิสซูปราเนชันแนล ตามลำดับ ทั้งนี้อาจมีการส่งตัวแทนเข้าร่วมการประกวดบนเวทีนางงามระดับนานาชาติอื่น ๆ อีก เช่น มิสยูไนเต็ดคอนทิเนนส์ เป็นต้น ทั้งนี้ องค์กรมิสเม็กซิโกยังมีการคัดเลือกตัวแทนเพศชายเพื่อเข้าร่วมการประกวดมิสเตอร์เวิลด์อีกด้วย
ด้วยความร่วมมือระหว่างองค์กรมิสเม็กซิโก สถานีโทรทัศน์เทเลเม็ก (Telemax) และสถานีโทรทัศน์ทีวีแอซเท็กกา (TV Azteca) ทำให้การประกวดมิสเม็กซิโกซึ่งอยู่ภายใต้การดำเนินงานของอูโก กัสเตยานอส (Hugo Castellanos) กลายเป็นหนึ่งในเวทีการประกวดนางงามที่ได้รับความนิยมเป็นอย่างมากอีกเวทีหนึ่งของเม็กซิโก การประกวดในแต่ละปีจะดำเนินการโดยการคัดเลือกนางงามจากรัฐต่าง ๆ ทั่วประเทศ จำนวน 32 คน จาก 31 รัฐและอีก 1 คนจากเม็กซิโกซิตี มาเข้าร่วมการประกวดบนเวทีระดับประเทศ
เริ่มแรกในปี ค.ศ. 2013 เป็นต้นมา มิสเม็กซิโกได้รับสิทธิ์ในการส่งตัวแทนเข้าร่วมในการประกวดระดับนานาชาติเฉพาะมิสซูปราเนชันแนลและมิสยูไนเต็ดคอนทิเนนส์ (เดิมชื่อ มิสอเมริกาคอนทิเนนท์) เท่านั้น โดยตัวแทนที่ถูกส่งเข้าร่วมการประกวดบนเวทีดังกล่าวล้วนมาจากรัฐฮาลิสโก ต่อมาในปี ค.ศ. 2016 องค์กรมิสเม็กซิโกได้สิทธิ์ในการส่งตัวแทนเข้าร่วมการประกวดมิสเวิลด์และมิสเตอร์เวิลด์เพิ่มเติม ซึ่งก่อนหน้านั้น สิทธิ์ในการส่งตัวแทนเข้าร่วมการประกวดดังกล่าวเป็นขององค์กรนูเอสตรา เบเยซา เม็กซิโก (Nuestra Belleza México) จากนั้นในปี ค.ศ. 2017 องค์กรมิสเม็กซิโกได้สิทธิ์ในการส่งตัวแทนเข้าร่วมการประกวดมิสแกรนด์อินเตอร์เนชันแนลเพิ่มเติมอีกหนึ่งเวที
ผู้ดำรงตำแหน่ง.
ข้อมูลในตารางเป็นข้อมูลที่แสดงถึงรายละเอียดผู้ดำรงตำแหน่งมิสเม็กซิโก ประกอบด้วยชื่อ, รัฐที่เป็นตัวแทน รวมไปถึงสถานที่จัดการประกวด
ตัวแทนในการประกวดระดับนานาชาติหญิง.
ข้อมูลที่แสดงในตารางด้านล่างคือรายละเอียดของตัวแทนที่ถูกส่งไปเข้าร่วมการประกวดบนเวทีระดับนานาชาติโดยองค์กรมิสเม็กซิโก
สัญลักษณ์สี#เปลี่ยนทาง